text: Li combles fu d'uevre esmaillié.
   Mainte œvre à point faite et tailliè
   I ot de diverse coulour.
   Li combles fu de tel valour,
   Que la disme pas n'en porroie
   Recorder, car jà ne saroie.
   Mais de tant sai bien la maniere
   Del ouvrage que mainte piere
   I ot très riche et precieuse.
   Moult fu la chambre deliteuse.
   Fenestres teles i avoit
   Com à tel chambre apartenoit.
   PageV01P095
   D'yvoire et de benus estoient
   Si ouvrées k'à tous plaisoient.
  